open-index/open-wikipedia-markdown huggingface dataset:
Uchumi

thumb|Uchumi
**Uchumi** ni mfumo wa uzalishaji, usambazaji, na matumizi ya bidhaa na huduma ndani ya eneo fulani la kijiografia au nchi. Unahusisha shughuli zote zinazohusiana na matumizi ya rasilimali kama vile kazi, mtaji, na ardhi ili kukidhi mahitaji ya binadamu. Uchumi unaweza kuchunguzwa katika ngazi mbalimbali, kutoka ya mtaa na taifa hadi kimataifa, na mara nyingi hugawanywa katika sekta kama vile kilimo, viwanda, na huduma. Utendaji wa uchumi hupimwa kwa viashiria kama pato la taifa (GDP), kiwango cha ukosefu wa ajira, mfumuko wa bei, na mizani ya Biashara.

Uchumi unaweza kuwa katika aina mbalimbali, ikiwemo mfumo wa jadi, amri, soko, au mchanganyiko. Katika uchumi wa soko, maamuzi huzingatia sana usambazaji na mahitaji kwa ushawishi mdogo wa serikali, ilhali uchumi wa amri hutegemea mipango ya serikali kuu. Uchumi mchanganyiko huunganisha vipengele vya mifumo yote miwili, kwa kiwango tofauti cha udhibiti wa serikali. Kila mfumo huathiri jinsi rasilimali zinavyogawanywa, utajiri unavyosambazwa, na jinsi ukuaji wa uchumi unavyofikiwa.

Kwa muda, uchumi hubadilika kutokana na maendeleo ya kiteknolojia, ongezeko la idadi ya watu, upatikanaji wa rasilimali, na mabadiliko ya sera. Uchumi wa kisasa unazidi kuwa wa kimataifa na wa kutegemeana, ambapo biashara ya kimataifa, uwekezaji, na masoko ya fedha yanachukua nafasi kubwa. Nadharia na sera za kiuchumi hulenga kushughulikia changamoto kama vile ukosefu wa usawa, uendelevu wa mazingira, na uthabiti wa kifedha, huku zikihimiza ubunifu na maendeleo.

## Sekta za uchumi 
Uchumi wa jadi katika nchi nyingi ulikuwa hasa kilimo cha kujikimu pamoja na biashara ya kubadilishana bidhaa kadhaa zenye thamani kubwa. Kwa mfano, tangu kale migodi ya Zimbabwe ilichimba dhahabu iliyopelekwa baadaye hadi Asia na kando ya Mediteranea.

Katika uchumi wa kisasa mara nyingi sekta tatu hutofautishwa:

* Sekta ya msingi: kutoa na kuzaa malighafi pamoja na mazao katika mazingira asilia. Mifano ni kilimo, uchimbaji wa madini, uvuvi au kuvuna ubao.

* Sekta ya pili: shughuli za kubadilisha malighafi hizi kuwa bidhaa. Madini ya chuma hubadilishwa kuwa feleji; feleji hutumiwa na viwanda kutengeneza vyuma vya ujenzi, magari, vifaa vya nyumbani. Viwanda vya nguo hutumia pamba kutoka mashambani na kuibadilisha kuwa uzi halafu kitambaa na nguo.

* Sekta ya tatu: biashara au usambazaji wa bidhaa hizi kwa wateja pamoja na kuwatolea huduma. Mifano ni maduka yanayouza bidhaa zilizotengenezwa viwandani. Mingine ni huduma kama benki, hoteli, sinema na usafiri.

* Wataalamu wengine hutaja sekta ya nne: shughuli za kusambaza habari na pia utafiti wa teknolojia mpya unaoendelea kuwa muhimu katika nchi zinazoendelea. Wengine huingiza pia elimu (kazi za shule na vyuo) katika sekta hii ya uchumi.

## Tazama pia
* Mizani ya Biashara
* Usambazaji

## Viungo vya nje
* Mafunzo ya uchumi huria na bure kutoka MIT 
* Majarida kuhusu uchumi mtandaoni  

!
Wete

**Wete** ni wilaya katika mkoa wa Kaskazini Pemba uliopo kaskazini mwa kisiwa cha Pemba yenye postikodi namba **75100 **. 

Ikiwa ina wakazi 107,916 kwa mujibu wa sensa ya watu na makazi ya mwaka 2012, ni mji mkubwa kwa Pemba pia makao makuu ya Mkoa wa Pemba Kaskazini na pia ya Wilaya ya Wete.

Umbali na Chake Chake ni kilomita 20. 

Bunge la Zanzibar lina jengo huko Wete linalotumiwa kwa ajili ya mikutano ya bunge kisiwani Pemba.

Bandari ya Wete ilikuwa muhimu lakini haifai kwa meli kubwa, tena haikutengenezwa ipasavyo baada ya kujengwa kwa bandari ya Mkoani. Lakini bado karafuu kutoka kaskazini ya Pemba zasafirishwa kupitia bandari ya Wete.

Kuna hospitali. Maghofu ya jumba la Mtambwe Mkuu yako kwenye kisiwa kidogo karibu na Wete. 

## Mauaji ya Wete 2001
Katika chaguzi za vyama vingi tangu mwaka 1995 wakazi wengi wa Wete, jinsi wakazi wa Pemba kwa jumla, walipendelea chama cha CUF. Kiongozi wa CUF Seif Shariff Hamad alikuwa mwenyeji wa Wete. 

Baada ya uchaguzi wa mwaka 2000 wafuasi wa CUF waliona ya kwamba matokeo ya kura hayakuwa ya kweli na tarehe 27 Januari 2001 maelfu ya wananchi walikusanyika Wete kudai uchaguzi urudiwe.

Askari za Polisi walikuwa na amri kuzuia maandamano, hivyo yalivunjwa na polisi kwa ukali mkubwa. Waandamanaji angalau 13 waliuawa, 213 walijeruhiwa na zaidi ya 400 walikamatwa. Polisi pamoja iliendelea kutafuta wapinzani katika siku zilizofuata; kuna taarifa ya kwamba watu wengi walipigwa na wanawake kunajisiwa. Zaidi ya watu 2,000 kutoka Pemba walikimbilia Kenya kwa maboti madogo walipoishi katika makambi ya wakimbizi, hasa Shimoni. 

## Tanbihi
## Viungo vya Nje
* Taarifa ya Human Rights Watch juu ya mauaji ya 2001 mjini Wete na Pemba kwa jumla

Jamii:Miji ya Tanzania
Jamii:Wilaya ya Wete
Jamii:Pemba
Adowa

**Adowa** (pia: *Adwa*, *Adua*) ni mji wa Ethiopia karibu na mpaka wa Eritrea. Adowa ni sehemu ya mkoa wa Tigray katika nyanda za juu za Ethiopia kwa kimo cha mita 1,900. Mwaka 2016 ulikuwa na wakazi 63,759. 

## Historia 
Umri wa mji wa Adowa haujulikani. Mji ulipata umaarufu fulani tangu kuanzishwa kwa mji mkuu Gondar kama kituo muhimu njiani kati ya pwani na Gondar maana wasafiri wote kutoka pwani walipita hapa. Mnamo mwaka 1700 ilikuwa makao ya gavana wa jimbo la Tigray ikawa mi muhimu aidi katika kaskazini ya Ethiopia. Soko lake lilijulikana na wakati wa karne ya 19 kulikuwa na jumuiya ya wafanyabiashara Wagiriki.

Adowa ilijulikana hasa kimataifa kutokana na mapigano ya Adowa ambako mwaka 1896 jeshi la Negus Menelik II ilishinda uvamizi wa Waitalia chini ya jenerali Oreste Baratieri. Ushindi huu ulizuia jaribio la Italia kuifanya Ethiopia kuwa koloni yake ikahakikisha uhuru wa Ethiopia.

Mwaka 1935 Adowa ilivamiwa na jeshi la Italia wakati wa vita ya pili kati ya Italia na Ethiopia. Waitalia walijenga kumbukumbu ya wafu wao wa 1896 lakini mwaka 1841 Waitalia walifukuzwa katika Eritrea na wanajeshi Wahindi wa jeshi la Uingereza waati wa Vita Kuu ya Pili ya Dunia.

## Takwimu
Kutokana na takwimu za idara kuu ya takwimu ya Ethiopia za mwaka 2016, Adowa ilikuwa na wakazi 63,759.  Wakati wa zoezi la sensa ya mwaka 1994, ilirekodiwa jumla ya idadi ya watu kuwa ni 24,519.

## Michezo
Timu ya mpira wa miguu ya Imeda iliweza kuwa timu ya taifa ya Ethiopia baada ya kushinda katika mashindano ya nyumbani

## Filamu
*Adwa* (1999).  ikiongozwa na Haile Gerima

## Watu Muhimu 
* Kinfe Abraham

## Tazama pia
* Mapigano ya Adowa
* Orodha ya miji ya Ethiopia

## Marejeo
Jamii:Miji ya Ethiopia
Kilimo

ya Misri ya Kale.]]
.]]
**Kilimo** ni uzalishaji wa mazao kwenye mashamba. 

Kilimo kina maana pana inayojumuisha mifumo ya uzalishaji mimea, ufugaji wa wanyama, na uvuvi wa samaki. Mara nyingi kilimo cha mimea kinaenda sambamba na ufugaji wa wanyama.
 
Watu hupanda mimea na kuitunza hadi mavuno hasa kwa uzalishaji wa chakula cha binadamu na lishe ya wanyama, lakini pia kwa shabaha ya kupata malighafi mbalimbali zinazotumiwa kwa kutengeneza nguo za watu. 

Siku hizi kilimo kinalenga pia nishati ya mimea.

Mtu anayejihusisha na kilimo huitwa mkulima.

## Katika uchumi
Kilimo ni mojawapo ya shughuli za mwanadamu ambayo humsaidia kupata mazao kwa ajili ya chakula na mazao mengine kwa ajili ya biashara ambayo inaweza kumuingizia kipato kwa ajili ya maisha yake, pia kipato hicho husaidia katika kukuza uchumi wa nchi yake ili hatimaye itakuwa imejikomboa kiuchumi.

Sekta hiyo ndiyo kiinua uchumi kikubwa kwa mataifa mengi.

Kwa jumla serikali zinatakiwa zitoe kipaumbele kwa sekta ya kilimo ili kuepukana na janga la njaa: mojawapo ya mahitaji makuu ya mwanadamu ni chakula. 

Serikali zinatakiwa zizidi kuongeza zana za kilimo ili watu waweze kupata kwa wingi mazao ya biashara na mazao ya chakula. 

Pia serikali itoe elimu juu ya kilimo bora kama kitega uchumi ambacho huwasaidia watu kujipatia mazao na kipato cha kwao ili kuendesha maisha yao binafsi.

Wakulima wanatakiwa kupewa mikopo ya pesa, na pia kujishughulisha na kilimo cha umwagiliaji, si tu kutegemea mvua.
 
## Historia 
Watu walianza kulima takriban miaka 10,000 iliyopita na kabla ya hapo watu waliwinda tu na kukusanya matunda. Kuna vikundi vidogo ambavyo vinaendelea na maisha haya hadi leo, lakini siku hizi zaidi ya asilimia 99 za binadamu hupata chakula kutokana na kilimo.

Inaaminiwa ya kwamba kilimo kilianza katika sehemu tatu za dunia ambako watu walitambua mimea yenye lishe kubwa na kupanda mbegu zake. Maeneo haya ambako kilimo kilianza ni China, Amerika ya Kaskazini na Mashariki ya Kati. 

Wataalamu hawakubaliani kama kilimo cha Afrika kina asili yake huko Mashariki ya Kati au kama ilianzishwa barani peke yake. 

## Viungo vya nje
* Kilimoznz.or.tz  

!
Jamii:Uchumi
Two in One

**Two in One** ni wimbo wa kwanza kutoka albamu ya Two in One ya kundi la muziki wa taarab la Jahazi Modern Taarab. Wimbo ulitoka mnamo mwaka wa 2007, ikiwa chini ya utunzi, uimbaji na utayarishaji wake Mzee Yusufu.
## Tazama pia
*Kitu Gani
*Pamoja Nawe
*We Takin Over
*With You
*21 Questions
*Make It Rain
## Viungo vya nje
Jamii:Nyimbo za 2007
Jamii:Nyimbo za Jahazi Modern Taarab
Jamii:Nyimbo za Tanzania
Helmut Kohl

thumb|right|200px|Helmut Kohl kunako mwaka wa 1987.
**Helmut Josef Michael Kohl** (Ludwigshafen am Rhein, 3 Aprili 1930 - 16 Juni 2017) alikuwa mwanasiasa kutoka nchini Ujerumani akitokea katika chama cha CDU.

Kuanzia mwaka 1969 hadi 1976, alikuwa Waziri-Rais wa jimbo la Rhine-Palatino na kuanzia mwaka 1982 hadi 1998, alipata kuwa Chansela wa Shirikisho la Jamhuri ya Ujerumani. 

Kohl alisaidia mpango mzima wa kurudisha umoja wa Ujerumani na kushiriki vilivyo katika suala zima la muungano wa nchi za Ulaya.

Pia anafahamika kwa kujihusisha na masuala ya kuchangia cha (CDU), kupiga vita ukiukaji wa sheria katika vyama.

## Viungo vya nje 
Jamii:Waliozaliwa 1930
Jamii:Waliofariki 2017
Jamii:Wanasiasa wa CDU
Willy Brandt

left|80px
thumb|right|Willy Brandt (1980)

**Willy Brandt** (18 Desemba 1913 - 8 Oktoba 1992) alizaliwa na jina la **Herbert Ernst Karl Frahm** mjini Lübeck, Ujerumani. Alikuwa Chansela wa Ujerumani kuanzia 1969 hadi 1974. Alikuwa kiongozi wa chama cha Chama cha Kijamii-Demokrasia cha Ujerumani (*Social Democratic Party of Germany*) miaka 1964 – 1987. Mwaka wa 1971 alikuwa mshindi wa Tuzo ya Nobel ya Amani.

## Viungo vya nje 
* Wasifu ya Willy Brandt kwa Kiingereza
* ***(en)*** Kiwanja cha Ndege Kipya cha Berlin kipewe jina la Willy Brandt

Jamii:Machansela wa Ujerumani
Jamii:Wanasiasa wa SPD
Kibulgaria

**Kibulgaria** (kwa Kibulgaria: **български език**, **bălgarski ezik** [ˈbɤ̞lgɐrski ɛˈzik]) ni moja kati ya Lugha za Kihindi-Kiulaya kinachozungumzwa zaidi katika nchi ya Bulgaria. 

Kibulgaria ni moja katika Muungano wa Lugha za Balkan, ambao unajumlisha Kigiriki, Kimasedonia, Kiromania, Kialbania na Kitorlakia ambacho kina lafudhi ya lugha ya Kiserbia. Kibulgaria kinafanana kabisa na Kimasedonia na Kiserbia, ambavyo vyote vina asili moja ya Slavoni - Kibulgaria.

Wanaoongea Kibulgaria ni watu milioni 9 hivi.

Alfabeti yake ni kama ifuatavyo:

## Viungo vya nje 
### Jifunze Kibulgaria 
* Bulgarian Language Online Course from easybulgarian.com
* Basic Bulgarian exercises and a free online resource; a forum to talk to other learners of Bulgarian
* Thematic Bulgarian vocabulary, keyboard

### Taarifa za kiisimu 
*makala za OLAC kuhusu Kibulgaria 
*lugha ya Kibulgaria katika Glottolog
* Ethnologue report for Bulgarian
* Bulgarian at Omniglot

### Kamusi 
* Bulgarian-English-Bulgarian Online dictionary  from SA Dictionary 
* Online Dual English-Bulgarian dictionary 
* Online automatic translation between English, French, Spanish and Bulgarian 
* Bulgarian Dictionary : from Webster’s Dictionary 
* Bulgarian bilingual dictionaries
* Small English-Bulgarian **audio dictionary** 

;Nyinginezo:
* Free learn the language booklet FREE PDF Booklet with Bulgarian words and phrases by Bulgaria Info-Online Magazine

Jamii:Lugha za Kislavoni
Jamii:Lugha za Bulgaria
Jamii:Lugha za Ugiriki
Jamii:Lugha za Romania
Jamii:Lugha za Serbia
Kurt Georg Kiesinger

**Kurt Georg Kiesinger** (6 Aprili 1904 - 9 Machi 1988) alikuwa mwanasiasa kutoka nchini Ujerumani.

Kiesinger alizaliwa Ujerumani ya Kusini. Alisomea masuala ya historia mjini Tübingen na baadaye sheria mjini Berlin.

Alijiunga na Chama cha Nazi mnamo mwaka 1933, na kufanyakazi katika serikali hiyo. Baada ya vita kwisha aliswekwa lumande mjini Ludwigshafen. Aliachiwa huru baada ya kuonekana baadhi ya kumbukumbu zake katika kijitabu chake binafsi kilichokuwa kikielezea kupinga maangamizi ya Uyahudi katika kitengo chake, na akajaribu kuwazuia wahusika wa matendo hayo.

Mnamo mwaka wa 1946, alianza rasmi shughuli za kisiasa kwa kupitia chama cha CDU.

Kuanzia mwaka 1958 hadi 1966, alikuwa Rais Waziri wa Baden-Württemberg, kuanzia mwaka 1967 hadi 1971 alikuwa mwenyekiti wa chama cha CDU.

Kuazia mwaka 1966 hadi 1969, alikuwa Chansela wa Ujerumani ya Magharibi.

## Viungo vya nje
Jamii:Wanasiasa wa CDU
Jamii:Wanasiasa wa Ujerumani
Ludwig Erhard

thumbnail|right|350px|Picha ya  (1965)
**Ludwig Wilhelm Erhard** (* 4 Februari 1897 mjini Fürth; † 5 Mei 1977 mjini Bonn) alikuwa mwanasiasa kutoka nchini Ujerumani.

## Maisha 
### Maisha ya awali 
Erhard alizaliwa akiwa kama mtoto wa mfanyabiashara. Baada ya kumaliza mtihani wake wa kati, akaanza kujifunza masuala uuzaji ili aje kuwa mfanyabiashara. Alijeruhiwa kama mwanajeshi wakati wa Vita Kuu ya Kwanza ya Dunia. Baada ya vita, akaanza kusomea masuala ya uchumi katika chuo cha mjini Nuremberg.

### Maisha ya baadaye 
Baada ya hapo, akajiendeleza zaidi kusomea masuala ya uchumi katika Chuo Kikuu cha Frankfurt am Main. Baada ya kumaliza masomo yake, akawa anafanya kazi katika kampuni ya baba yake. Baada ya Mdororo Mkuu, kampuni ya baba yake ikafirisika.

Kuanzia 1928 hadi 1942, alikuwa akifanya kazi kama mwanasayansi msaidizi, lakini hakupata changamoto kwa kuwa alikuwa hataki kuwa mmoja kati ya wanajumuia ya Wanazi. Kuanzia 1942 hadi 1945, alikuwa Mkuu wa Taasisi ya Utafiti wa Viwanda.

Toka 1949, alifanya kazi na chama cha CDU, lakini sana-sana kwenye 1963. Kuanzia 1945 hadi 1946, alijiunga na serikali ya ugawaji wa Bavaria, baada ya hapo alikuwa ofisa wa uchumi wa Shirika Tawala za Kiingereza-Kimarekani huko Magharibi mwa Ujerumani.

Mnamo mwaka wa 1949, alikuwa Katibu wa Uchumi akiwa chini Konrad Adenauer. Kuanzia mwaka wa 1957 hadi 1963, alikuwa Makamo wa Chansella. Baada ya Adenauer kujiuzulu mnamo mwaka wa 1963, Erhard akawa Chansela mpya wa Ujerumani. Mnamo mwaka wa 1966, Kurt Georg Kiesinger akampokea Bw. Ludwig Erhard.

## Kifo chake 
Ludwig Erhard alikuja kufariki dunia mnamo mwaka wa 1977 mjini Bonn, Ujerumani.

## Marejeo 
* **(de)** Hentschel, Volker (1996) Ludwig Erhard: Ein Politikerleben. Berlin: Ullstein. ISBN 	3-548-26536-7
* **(en)** Mierzejewski, Alfred C. (2004) Ludwig Erhard: a biography. Chapel Hill, London: University of North Carolina Press. ISBN 0-8078-2863-7

## Viungo vya nje 
Jamii:Waliozaliwa 1897
Jamii:Waliofariki 1977
Jamii:Mawaziri wa serikali ya Ujerumani
Jamii:Wanasiasa wa CDU
Jumuiya ya nchi zinazozalisha mafuta duniani

thumb|350px|Nchi wanachama za OPEC
**Jumuiya ya nchi zinazozalisha mafuta duniani** (Kiing. Organization of the Petroleum Exporting Countries), kwa kifupi pia **OPEC** ni shirika la kimataifa linalounganisha nchi zinazozaa mafuta ya petroli. Makao makuu yako Vienna (Austria). 

Kwa pamoja nchi hizi zina takriban asilimia 75 za akiba ya mafuta duniani katika ardhi yao. Kwa sasa zinalisha asilimia 40 ya mafuta yanayotolewa kila mwaka. Kutokana na kupungua kwa akiba za nchi zisizoshiriki katika OPEC inaonekana ya kwamba athira ya nchi za OPEC itakua. 

## Nchi wanachama 
OPEC ina nchi wanachama 13 ambazo ni
# Algeria
# Angola
# Ecuador
# Indonesia
# Iran
# Iraq
# Kuwait
# Libya
# Nigeria
# Qatar
# Ufalme wa Uarabuni wa Saudia
# Falme za Kiarabu
# Venezuela
 
Kiini cha OPEC ni nchi za Waarabu.

Indonesia imetangaza ya kwamba inatarajia kuondoka katika OPEC kwa sababu mahitaji yake ya mafuta yanazidi kiasi cha mafuta inayozalisha.

## Nchi muhimu zisizo wanachama 
Kati ya nchi muhimu ambazo zinatoa mafuta mengi duniani kuna idadi ambazo si mwanachama kama vile Urusi, Marekani, China, Mexiko, Kanada, Norwei na Uingereza.

## Shabaha 
Nchi wanachama walijumuika kwa majukumu yafuatayo:
* Kulinda shauku za pamoja za nchi zinazolisha mafuta ya petroli
* Kujikinga dhidi mabadiliko ya bei ya mafuta ya petroli ya mara kwa mara
* Kuhakikisha mblimbiko wa kutegemea kwa nchi wateja
* Kuhakikisha ya kwamba nchi zinazolalisha mafuta yanapokea mapatoy a kutosha kwa mahitaji yao
* Kuwa pamoja kuhusu siasa za mafuta

Mara nyingi OPEC haikufaulu kushikamana kwa nchi zote. 

## Kiasi cha mafuta kilichokubaliwa kwa kila mwanachama 
Nchi wanachama zimepatana kati yao kiasi kwa kila nchi kinachotolewa na kuuzwa. Kipimo chake ni "mapipa kwa siku" na "pipa" moja ni swa na lita 158,98 za mafuta ya petroli. Kusudi la siasa hii ni nia ya kuzuia bei isishuke kwa sababu kama nchi moja inayohitaji hela inaanza kutoa mafuta mengi kumbe bei ya mafuta ingeshuka chini.
  

## Viungo vya Nje 
* OPEC official site 

Jamii:Mashirika ya kimataifa
Karne ya 1 KK

**Karne ya 1 KK** huhesabiwa kuanzia tarehe 1 Januari 100 KK na kuishia tarehe 31 Desemba 1 KK. 

## Matukio 
Karne hii iliona matukio yaliyoendelea kuwa muhimu katika kipindi kilichofuata.

* Dola la Roma lilipata kipaumbele katika Ulaya na eneo la Mediteranea kwa karne zilizofuata, likifuata mtindo wa utawala wa Kaisari badala ya jamhuri
* Misri ilikwisha kama nchi ya kujitawala ikaendelea kuwa jimbo la madola makubwa yaliyofuatana kwa karne 19.
* Mamlaka ya Nasaba ya Han katika China yaanza kuporomoka 
* Yesu alizaliwa na Bikira Maria takriban 7-5 KK huko Bethlehemu (Palestina)

## Watu muhimu 
*Cicero, mwanafalsafa, mwanasiasa na mwandishi wa Kilatini
*Julius Kaisari (100 KK-44 KK), mtawala wa Roma hadi alipouawa
*Kaisari Augusto (63 KK-14), mtawala wa Roma aliyerudisha amani ya kudumu
*Herode Mkuu, mfalme wa Israeli chini ya himaya ya Dola la Roma (37 KK-4 KK)
*Maria wa Nazareti, mama wa Yesu

## Viungo vya nje 
Jamii:Karne ya 1 KK
Chama cha Kikristo cha Kidemokrasia cha Ujerumani

**Chama cha Kikristo cha Kidemokrasia cha Ujerumani** (kwa Kijerumani: **Christlich Demokratische Union Deutschlands**; kifupisho: CDU) ni kimojawapo kati ya vyama viwili vikubwa vya kisiasa nchini Ujerumani. Kinajielezea chenyewe kuwa:  chama cha kisiasa kilicho cha Kikristo, cha kidemokrasia, cha uhuru na cha mapokeo, chenye msimamo wa kati ya eneo la kisiasa.

Mnamo mwezi Novemba katika mwaka wa 2005 Angela Merkel amepata kuwa Chansela wa Shirikisho la Jamhuri ya Ujerumani kwa kupitia kiti cha chama cha CDU.

## Chama na dini 
Kihistoria CDU ilianzishwa kama maungano ya mikondo ya Kikatoliki na Kiprotestanti ya kisiasa ya Kijerumani baada ya vita kuu ya pili ya dunia. 

Kabla ya utawala wa Adolf Hitler mikondo hii iliendelea kandokando hadi mwaka 1933; chama cha Zentrum kilikuwa chama cha Kikatoliki na vyama vya kiprotestanti vilijipasua hadi kupotea. 

Baada ya vita ilikua nia ya wanasiasa Wakristo kuungana na kuwa na sauti moja, hivyo waliunda CDU. Kwa miaka mingi uwiano kati ya wanasiasa Wakatoliki na Waprotestanti ulikuwa jambo muhimu ndani ya chama.

Katika miaka ya nyuma CDU imejitahidi kukusanya pia Waislamu Wajerumani hasa kutoka wahamiaji Waturuki na watoto wao. CDU imekuwa chama cha kwanza katika Ujerumani kilichomteua waziri Mwislamu kwenye ngazi ya serikali ya jimbo la Saksonia ya chini mwaka 2010.

Jamii:Vyama vya Kisiasa Ujerumani
Souk Ahras

thumb|300px|Jengo la zamani la manispaa sasa ni jumba la maigizo la Souk Ahras

**Souk Ahras** (Kiarabu: **سوق أهراس**; jina la kale **Thagaste**) ni mji wa Algeria ya kaskazini-mashariki karibu na mpaka wa Tunisia. Idadi ya wakazi ni takriban 150,000. Jina la mji ni mmchanganyiko wa Kiarabu na Kiberberi likimaanisha "soko la simba".

Mji unajulikana kwa jina la kihistoria Thagaste hasa kama mahali alikozaliwa Agostino wa Hippo mnamo mwaka 354 kama mtoto wa Patricius na Monika. Wakati ule ilikuwa mji muhimu wa jimbo la Numidia ndani ya Dola la Roma uliotajwa mara ya kwanza na mwandishi Mroma Plinius Mzee (23-79).  Hakuna habari zaidi juuy a mwanzo wa mji.

Wakati wa Agostino ilikuwa mji mwenye askofu na maaskofu walitajwa mjini hadi mwaka 600. Agostino alitaja pia monasteri ndani ya mji.

Katika karne ya 19 mji ulikuwa na walowezi Wafaransa waliokuta wenyeji Waberberi walioogea tayari Kiarabu.

Mji ulikua katika karne ya 20 baada ya njia ya reli kufika na kutokana na migodi iliyochimbwa hapa.

Jamii:Miji ya Dola la Roma
Jamii:Miji ya Algeria
Sienna Guillory

**Sienna Tiggy Guillory** (amezaliwa tar. 16 Machi 1975) ni mwigizaji wa filamu, tamthilia, na mwanamitindo wa Kiingereza. Mara nyingi alifanya kazi za uanamitindo mbali kidogo na sanaa ya uigizaji. Pia anafahamika zaidi kwa kuigiza kama Jill Valentine katika filamu ya *Resident Evil: Apocalypse* na kucheza tena kama Elf Arya Drottningu katika filamu ya *Eragon*.

Huyu ni binti wa mzee Isaac Guillory, mpiga gitaa Mwiingereza-Mkuba. Guillory amepata kuigiza katika filamu nyingi za Kiingereza, na kisha baadaye filamu za Kiamerika. Si muda mrefu sana, amepata kucheza katika filamu za uzushi wa kisayansi na za kifantasia, ambazo zilitungwa kwa ajili ya vijana/watoto.

## Maisha 
### Mahusiano 
Guillory alianza kutembea na mwigizaji mwenzake Nick Moran kunako mwaka wa 1997. Wawili hao walikuja kuachana baada ya miaka mitatu, yaani kunako mwaka wa 2000. Mwaka huohuo baadaye, akaanza kutembea na Enzo Cilenti. Cilenti na Guillory walioana kunako mwaka wa 2002, na wakati sherehe za ndoa yao Guillory alivaa gauni ya harusi la bibi yake. Wawili hao wanaishi mjini Los Angeles na London, lakini kunako mwaka wa 2007, wanandoa hao wakaamua kuweka makazi yao rasmi mjini Los Angeles.

## Filamu alizocheza 
### Filamu za kawaida 
### Televisheni 
## Marejeo 
## Viungo vya nje 
* 
* 
* 
* Sienna Guillory forum as Jill Valentine 
* Fan site of Sienna Guillory, including all photo albums of her career 
* Un-official Sienna Guillory site 

Jamii:Waliozaliwa 1975
Jamii:Waigizaji filamu wa Uingereza
Jamii:Watu walio hai
Tula

thumb|Nembo ya Tula
**Tula** (Kirusi: *Тула*) ni mji wa Urusi ya Kati wenye wakazi 509,000 hivi ulioko kilomita 200 kusini kwa Moskva. Iko katika mkoa wa Tula Oblast.

Tula ina historia ndefu ya miaka 850 ikatajwa mara ya kwanza katika hati ya mwaka 1146.

Kuna majengo ya kihistoria, kama makanisa na boma la Kremlin, yaliyodumu hadi leo. 

Watalii wanaotembelea Tula wanaelekea Yasnaya Polyana, kilomita 14 upande wa kusini, alikoishi mwandishi mashuhuri Lev Tolstoy aliyezikwa hapa pia. 

Leo hii ni mji wa viwanda hasa vinavyotengeza silaha na pia mashine mbalimbali. 

## Picha za Tula 

Image:Tula asv2019-09 img12 Kremlin Ivanovskaya Tower.jpg|Ukuta wa kremlin
Image:Tula asv2019-09 img09 Kremlin Odoevsky Gate.jpg|Mnara wa kremlin
Image:Tula asv2019-09 img06 Kremlin aerial view.jpg|Kanisa Kuu
Image:Tula museum.jpg|Makumbusho ya silaha za Tula
Image:Mosvokzal-tula.jpg|Kituo cha reli cha Moskovski
Image:Tula asv2019-09 img25 Kazanskaya Embankment.jpg|Kiwanda cha silaha
Image:Cityhouse-tula.jpg|Jumba la manisipaa
Image:Upa-river.jpg|Mto Upa

## Viungo vya nje
Jamii:Miji ya Urusi
Jamii:Tula Oblast
Kioksitania

**Kioksitania** ("occitan") ni lugha ya jimbo la Katalunya ya magharibi ya kaskazini, Ufaransa wa kusini, Italia ya magharibi ya kaskazini na ya kusini, Monaco.

## Pia inajulikana kama 
*Occitan*, ''Lenga d'òc''

## Idadi ya wasemaji (takriban) 
Toka 1.000.000 mpaka 3.700.000

Katalunya ya magharibi ya kaskazini (4.000), Ufaransa wa kusini (toka 1.000.000 mpaka 3.600.000), Italia ya magharibi ya kaskazini na ya kusini (toka 50.000 mpaka 100.000), Monaco (4.500).

## Cheo halali 
Rasmi pamoja na nyingine.
Katalunya ya magharibi ya kaskazini.
Haijakubaliwa: Ufaransa wa kusini.
Imekubaliwa halali: Italia ya magharibi ya kaskazini na ya kusini.

## Ufafanuzi 
Matumizi ya Occitan kama lugha ya serikali na ya vitabu yaliimarishwa mwanzo wa wakati wa Middle Ages. Maandiko ya kwanza, mwanzo wao ulikuwa karne 11. Kwenye karne 12 na 13 lugha ilipata nguvu sana ndani ya Ulaya. Lakini baadaye Ufaransa ulianza kutawala kwa nguvu nchi nzima na Kifaransa kilianza kutumiwa na watu wa Occitania.

Kumekuwa na majaribio ya kusitawi lugha tena, hasa kwenye vipindi fulani vya nusu ya pili ya karne 19 na karne 20 Ulaya. Matokeo ya hayo majaribio yamekuwa kuipatisha lugha cheo cha juu baina ya lugha za vitabu vyenye ufasaha Ulaya, na kuiingiza lugha katika shule, magazeti, redio, televisheni, na kadhalika. Vilevile imewekwa lahaja sanifu, yenye asili ya lahaja za Languedoc lakini yenye michango iliyotolewa kwa lahaza nyingine zote.

Tawi moja la lahaja za Occitan linaitwa Gasconian, na lina lahaja moja inayoitwa Aranese, ambayo eneo lake ni bonde la Aran, lililo sehemu moja ya Katalunya tangu karne 14. Katalunya ina sheria zake zenyewe, tofauti na zile za sehemu nyingine za Uhespanyola. Mkusanyo wa sheria za Katalunya unaitwa Estatut d'Autonomia de Catalunya. Kwa sababu ya hizo sheria, Aranese ilitunzwa na kuimarishwa, ikapata cheo cha rasmi mwaka 1990, pamoja na Kikatalani na Kihespanyola.

Kabla ya wakati huu, uandikaji ulirekebishwa (1982) kwa njia ambayo ilimaanisha kukubali na kuonyesha wazi kwamba Aranese ndiyo lahaja ya Occitan; na matumizi yake shuleni yalianza mwaka 1984. Siku za leo Aranese ni lugha ya serikali, ya elimu, na ya waandishi (wa habari na wa vitabu). Njia ya upotevu wa Occitan kwa kuweka Kifaransa badala yake, ambayo inatukia Ufaransa, haijageuza lahaja ya Aranese, iliyo na nguvu na maisha mazuri, pamoja na mikusanyiko ya watu wa vyama fulani wanaoihifadhi. Hata hivyo, hali yake nzuri haijaimarishwa kabisa na ina hatari na kuingia katika njia ya upotevu kwa sababu ya Kihespanyola na Kikatalani, lugha ambazo zinajulikana na watu wengi wa bonde la Aran na ambazo zinazungumzwa na baadhi kubwa ya watalii na wahamiaji wanaofika pale kila mwaka.

## Viungo vya nje
*makala za OLAC kuhusu Kioksitania
*lugha ya Kioksitania katika Glottolog
*http://www.ethnologue.com/language/oci

Jamii:Lugha za Kirumi
Kanuni ya Archimedes

**Kanuni ya Archimedes** ni kanuni ya kisayansi iliyotambuliwa miaka 2000 iliyopita na mtaalamu Mgiriki Archimedes. Inaeleza nguvu ya ueleaji wa gimba ndani ya midia kama kiowevu au gesi.

Inasema:
Nguvu ya ueleaji wa gimba ndani ya midia ni sawa na nguvu ya uzito wa kiasi cha midia kilichosogezwa na gimba.

Archimedes aligundua kanuni hii alipotazama vitu vilivyowekwa katika maji. Kila mtu anayeogelea mtoni anajisikia mwepesi. Gimba linaloingia ndani ya maji linaonekana nyepesi kuliko gimba lilelile kwenye nchi kavu. Lakini masi yake haibadiliki. 
thumb|200px|Nguvu ya ueleaji ndani ya kiowevu
## Hadithi jinsi Archimedes alitambua kanuni 
Archimedes alitambua hiyo alipopewa kazi ya kuchunguza kiasi cha dhahabu ndani ya taji la mfalme. 

Alihangaika kwa muda mrefu hadi siku moja alipata usuluhisho wakati wa kuoga. Aliona ya kwamba maji bafuni yalipanda juu wakati alipoingia akaelewa ya kwamba mjao wa mwili ulichukua nafasi ya kiasi cha maji ambayo yalisogezwa kando na hii ilionekana kwa kupanda juu kwa uwiano wa maji wakati wa kuingia ndani ya chombo cha bafu. 

Archimedes aliendelea kuelewa ya kwamba upungufu wa uzito aliosikia ndani ya maji ulikuwa sawa na uzito wa maji yaliyosukumwa kando. Hii ilimsaidia kupima taji kwa kulinganisha kiasi cha maji yaliyosukumwa na kiasi fulani cha dhahabu tupu chenye uzito uleule sawa na taji na mjao wa taji lenyewe. 

## Umuhimu wa kanuni ya Archimedes 
Kanuni yake ya ueleaji inafaa katika media kama viowevu au gesi. Meli na boti hazizami chini ndani ya maji kwa sababu zinasogeza maji kando na kupata ueleaji kwa njia hii. Densiti ya meli yote ni ndogo kuliko densiti ya maji hivyo inaelea. 

Hata puto na ndegeputo hutumia kanuni hiyohiyo kwa kujaza nafasi ya ndani kwa gesi yenye densiti ndogo kuliko densiti ya hewa.

## Viungo vya Nje 
*Falling in Water (Animation 1) 
*Falling in Water (Animation 2) 
*Falling in Water 

Jamii:Kanuni za Fizikia
Mashua

[thumb|250px|Mashua karibu na [Lamu]]
[thumb|250px|Jahazi karibu na [Doha]]
[thumb|Boti la [polisi huko Venezia, Italia.]]
 huko Ufalme wa Muungano.]]
**Mashua** ni jina la jumla la vyombo vya kusafiri kwenye maji. Zinaweza kuendeshwa kwa njia mbalimbali, kama makasia, matanga na injini. Mashua zenye injini huitwa boti kwa kawaida na zilizo kubwa sana huitwa meli. Ikiwa injini inafanya kazi kwa mvuke, mashua inaitwa merikebu.

Mashua hutengenezwa kwa maada mbalimbali, kama mbao, mafunjo, plastiki au feleji. Zinasafiri kwenye bahari, maziwa na mito, na kubeba watu au mizigo au yote. Mashua ambazo hutumiwa kuvuka mito huitwa feri au vivuko. Zile zinazoweza kwenda chini ya maji huitwa manowari.

Huko pwani ya Afrika ya Mashariki, aina mbili za mashua kubwa kiasi za mbao zenye (ma)tanga ni za kawaida. Jahazi ndilo kubwa zaidi na linatumika kwa biashara katika pwani na kuelekea Uarabuni na Uhindi. Mashua hapa ni chombo kidogo zaidi cha mbao ambacho hutumiwa mara nyingi kwa uvuvi. Aina hizi zote mbili zimejengwa kwa miunda ya mbao.

Aina nyingine mbili za mashua zimetengenezwa kwa magogo ya miti yaliyotemuliwa. Sahili zaidi ni mtumbwi, unaotumika karibu na pwani na kwenye komeo za bahari na mito. Unasukumwa kwa kafi au upondo. Kwa ujumla huwa na urefu wa m 2 au 3 lakini unaweza kuwa hadi m 6. Mitumbwi midogo inaitwa hori na hutumika kwa usafiri kati ya ufuko na mashua kubwa zaidi.

Aina nyingine ni ngalawa, ambayo ni kubwa kuliko mtumbwi. Ingawa awali zilitengenezwa kutoka kwa gogo kubwa la mti, sasa mara nyingi hutengenezwa kwa mbao. Kwa kawaida hubeba tanga. Inatofautishwa na mashua kwa gubeti yake iliyoinuliwa na shetri iliyochongoka (mashua ina shetri ya mraba).

## Marejeo
## Viungo vya nje
Jamii:Mashua
Rafadha

54H60 propeller on a US Navy P-3 Orion|Rfadha ya eropleni huangliwa kabla ya kuruka]]
**Rafadha** (pia: rafardha; kutoka Kar. **ارفض** *arfadha = kusambaza*‎‎) ni chombo chenye umbo la panka kinachozunguka na kusogeza ndege hewani au boti na meli kwenye maji. 

Mara nyingi rafadha hutengenezwa kwa metali isipokuwa kuna pia rafadha za ubao kwa ndege au rafadha za plastiki.

## Fizikia ya rafdha
Rafadha iko mwishoni wa msukano au mtaimbo unaozungushwa na injini. Rafadha huzunguka sambamba na mwendo wa mtaimbo ukiwa na mikono yake inayosababisha mkondo katika maji au hewa. Mkondo huu unasababisha mwinuko kanieneo yaani tofauti katika kani ya maji (hewa) kwa jumla na kanieneo ndani ya mkondo. Umbo la mikono ya rafadha na mweleko wa mzunguko huleta ama kanieneo kubwa au dogo na hivyo rafadha inaweza kuvuta au kusukuma chombo chake. Rafadha ya meli kwa kawaida imetengenezwa kwa njia ili kusukuma na rafadha ya eropleni kwa kawaida imetengenzwa kwa kuvuta.

## Historia ya rafadha
Msingi wa uwezo wa rafdha ilitambuliwa na Archimedes wakati wa  Ugiriki ya Kale aliyegundua mtmbo wa skrubu ya Archimedes iliyopandisha maji kutoka mtoni kwenda mashamba. 

Leonardo da Vinci ni mtu wa kwanz anayejulikana kutambua nafasi ya rafadha kwa kusukuma chombo alipochora ramani ya helikopta ya kwanza lakini wakati wke teknolojia haikupatikana ilikuwa mchoro tu. Wengine kama James Watt walitambua pia uwezo wa rafadha lakini hawakuitumia katika mitambo.

Mwaka 1827 Mwaustria Josef Ressel alifaulu mara ya kwanza kutengeneza rafadha ya kusogeza meli. Wengine waliendeleza mtambo wake na kuanzia katikati ya karne ya 19 rafadha ilionekana kama teknolojia ya juu kwa meli zilizokuwa na injini ya mvuke.

Siku hizi rafadha ni teknolojia ya kawaida kwa meli hata kama mitambo mengine kama usukumaji wa jeti imeenea pia. 

Ndege ndogo husogezwa kwa rafadha lakini ailimia kubwa ya ndege kubwa hutumia nguvu ya jeti isipokuwa hata jeti hutumia fizikia ya rafadha ndani yake.

## Viungo vya Nje 
*Aircraft-Info.net - Propeller Aircraft 
*Titanic's Propellers
Parapela

**Parapela** (kutoka Kilatini *propellere* = kusogeza mbele) ni jina la rafadha ikitumiwa kwenye ndege.

Parapela inatumia fizikia kama kila rafadha inasababisha tofauti ya kanieneo inayovuta ndege mbele.

Helikopta huwa na parapela mbili; parapela kubwa inavuta helikopta juu na parapela ndogo ya nyuma husaidia kupanga mwelekeo wake inapokwenda.

Parapela za ndege hutengenezwa kwa kutumia ubao, plastiki na kwa mashine kubwa metali.

## Tanbihi
Tezi (meli)

Kwa kundinyota linaloitwa Shetri tazama hapa Shetri (kundinyota)

**Tezi** (au: **shetri**) ni sehemu ya nyuma ya meli. Huko kuna usukani wa chombo unaoelekeza meli kule inakotakiwa kuelekea. Ni pia mahali pa rafadha inayosukuma chombo mbele. 

Kwa meli kubwa za uvuvi mara nyingi nyavu za kunasia samaki huteremshwa tezini.
Sitaha

.]]
**Sitaha** ni upande wa juu wa meli. Ni kama dari juu ya bodi yake. 

Sitaha ya juu ni mahali pa watu kukalia au kuwekea vitu.

Meli kubwa huwa na sitaha mbalimbali chini ya sitaha ya juu. Kwa maana hiyo sitaha ni ghorofa ndani ya meli.
Lucy Lawless

**Lucille Frances Ryan** (amezaliwa 2 Machi 1968) ni mshindi wa Tuzo ya Emmy akiwa kama mwigizaji bora filamu wa New Zealand. Amepata kufahamika baada ya kucheza katika tamthiliya ya Xena: Warrior Princess na Battlestar Galactica. Lawless pia ni mwanamuziki.

## Viungo vya nje 
* 
* 

Jamii:Waliozaliwa 1968
Jamii:Waigizaji filamu wa New Zealand
Jamii:Watu walio hai
Muziki wa hip hop

[thumb|[Lil Wayne.]]
**Muziki wa hip hop** ni aina ya muziki ulioanza kunako miaka ya 1970, ukiwa umeanzishwa na Wamarekani weusi katika miji mikubwa ya Marekani. 

Hip hop mara nyingi inatumia staili moja ya kuimba iitwayo kurap au kufokafoka na ambayo mwimbaji anatoa au anaimba maneno-mashairi yaambatanayo na vina. Mashairi mengi yaliyoimbwa katika muziki wa hip hop yalikuwa yakizungumzia maisha halisi ya Watu weusi wa nchini Marekani, sanasana katika miji mikubwa.

Kuna baadhi ya mashairi ya muziki wa hip hop yanayozungumzia wahuni, uhalifu, na utumiaji haramu wa madawa ya kulevya. 

Muziki wa hip hop pia huchukua tabia (mwenendo) wa staili za muziki wa pop, yaani kama disko na reggae.

## Soma zaidi 
* David Toop (1984/1991). *Rap Attack II: African Rap To Global Hip Hop*. New York. New York: Serpent's Tail. ISBN 1-85242-243-2.
* McLeod, Kembrew. Interview with Chuck D and Hank Shocklee. 2002. *Stay Free Magazine*.
* ''Yes Yes Y'All: Oral History of Hip Hop's First Decade*. Fricke, Jim and Charlie Ahearn (eds). Experience Music Project. Perseus Books Group. ISBN 0-306-81184-7
* Corvino, Daniel and Livernoche, Shawn (2000). *A Brief History of Rhyme and Bass: Growing Up With Hip Hop''. Tinicum, PA: Xlibris Corporation/The Lightning Source, Inc. ISBN 1-4010-2851-9
* Chang, Jeff. "Can't Stop, Won't Stop".
* Rose, Tricia (1994). "Black Noise". Middletown, Connecticut: Wesleyan University Press. ISBN 0-8195-6275-0
* Potter, Russell (1995) *Spectacular Vernaculars: Hip-Hop and the Politics of Postmodernism*. Albany: SUNY Press. ISBN 0-7914-2626-2
* Light, Alan (ed). (1999). *The VIBE History of Hip-Hop*. New York: Three Rivers Press. ISBN 0-609-80503-7
* George, Nelson (2000, rev. 2005). *Hip-Hop America*. New York: Penguin Books. ISBN 0-14-028022-7
* Fricke, Jim and Ahearn, Charlie (eds). (2002). ''Yes Yes Y'All: The Experience Music Project Oral History of Hip Hop's First Decade''. New York: Da Capo Press. ISBN 0-306-81184-7
* Kitwana, Bakar (2004). The State of Hip-Hop Generation: how hip-hop's culture movement is evolving into political power. Retrieved 4 Desemba 2006. From Ohio Link Database.

## Tazama pia 
* Lango la Hip Hop

## Viungo vya nje 
* When did Reggae become Rap?  by D.George
* Hip Hop Influenced Community by J. Boss
* "In the Heart of Freedom, In Chains": 2007 *City Journal* article on Hip Hop and Black America 
* 
* McLeod, Kembrew. Interview with Chuck D and Hank Shocklee. 2002. *Stay Free Magazine*, issue 20. Retrieved from http://www.stayfreemagazine.org/archives/20/public_enemy.html  on 9 Julai 2006.
*Turk Hiphop Culture | www.TurkHiphop.Net 

Jamii:Hip hop
Jamii:Muziki
Hip hop

thumbnail|right|200px|Ma DJ wa muziki wa Hiphop wakitengeneza muziki
**Hip hop** ni aina ya muziki unaoelezea aina ya usanii na utamaduni uliyotokana na jamii ya Wamarekani Weusi na Walatino kunako miaka ya 1970 mjini New York City, hasa katika kitongoji cha Bronx. 

DJ Afrika Bambaataa alieleza kwa muhtasari wa nguzo nne za utamaduni wa Hip hop: U-MC, U-DJ, breaking na uandikaji wa graffiti.

Elementi nyingine ni pamoja na beatboxing.

## Uenezi
Kwa vile imeibukia kutoka mjini South Bronx, utamaduni wa Hip hop umeenea dunia nzima. 

Muziki wa hip hop awali ulianzishwa na Ma-DJ waliokuwa wanatengeneza midundo kwa kutumia mtindo wa kurudirudia na kusimama (hasa katika visehemu vidogo vya muziki wa kusisitiza mwelekeo wa kigongoma) kwenye turntable mbili, hasa hujulikana kama kusampo muziki.

Hii baadaye ikaja kusindikizwa na "rap", mtindo wa wizani unaotoa maneno au mashairi yaliyo kwenye vipimo vya mstari ulalo wa nota 16 katika fremu ya muda, ikiwa sambamba na  beatboxing, maujanja ya sauti hutumika hasa katika kugezea mfumo wa midundo na elementi za muziki mbalimbali na mautundu na vionjo kadhaa kutoka kwa Ma-DJ wa hip hop.

Muundo kamili wa kudansi na staili kadha wa kadha za mavazi zimezua mashabiki miongoni mwao katika muziki mpya. Elementi hizi zimeonesha mabadiliko ya na maendeleo kadha wa kadha katika historia ya utamaduni huu. Baadhi ya miziki ya hip-Hop hutoa maelezo ya kisiasa.

Mahusiano baina ya graffiti na utamaduni wa hip hop unatokana mionekano mipya tofauti iliyoongeza ufafanuzi wa kina na uenezi tofauti wa kivitendo ambapo kwingine walichukulia elementi ya hip hop kama sehemu ya sanaa, kukiwa na mpitilizo mkubwa baina ya hao wanaondika graffiti na hao wanaotenda elementi zingine za hip hop kivyao. Leo hii, graffiti imebakiwa kuwa sehemu ya hip hop, wakati kwa upande wa sanaa imechukua eneo kubwa katika masuala ya picha na michoro katika maeneosho mbalimbali duniani kote.

## Tanbihi
* Huntington, Carla Stalling. *Hip Hop Dance; Meanings and Messages*. Jefferson, NC: McFarland & Company Publishers, Inc.

## Marejeo
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Tazama pia
* Lango la Hip Hop

## Viungo vya Nje
* 

Jamii:Wamarekani Weusi
Mark Twain

**Mark Twain** lilikuwa jina la kisanii la **Samuel Langhorne Clemens** (30 Novemba 1835 - 21 Aprili 1910) aliyekuwa mwandishi nchini Marekani. 

## Maisha 
Alizaliwa katika mji wa Florida kwenye jimbo la Missouri akaendelea kuwa mwandishi wa magazeti na baadaye nahodha wa meli ya mto Missisippi. 

Vita ya wenyewe kwa wenyewe ya Marekani ilizuia usafiri wa mtoni akaenda magharibi alipojaribu kuchimba dhahabu akaanza tena kuandika kwenye gazeti.

Mwaka 1863 alianza kuandika kwa jina la kuchaguliwa "Mark Twain". Jina hilo lilitokana na lugha ya mabaharia likimaanisha "alama mbili" kwenye uzi wa kupima kina cha maji chini ya meli ni kina kinachohitajika kwa safari. Kwa jina hilo alitoa hadithi za kichekesho zilizopendwa na watu akajenga sifa yake. 

Akatumwa na magazeti kwa safari akiendelea kutoa taarifa za kichekesho juu ya safari zake.

Baadaye alitoa pia riwaya. Kati ya vitabu vyake ambavyo hutazamwa kama bora ni *Huckleberry Finn* ambayo ni hadithi ya kijana Mzungu anayemsaidia mtumwa mwenye asili ya Afrika kupata uhuru wake katika majimbo ya kusini ya Marekani.

## Maandiko 
* *The Adventures of Tom Sawyer* (1876)
* *The Prince and the Pauper* (1882)
* *Adventures of Huckleberry Finn* (1884)
* ''A Connecticut Yankee in King Arthur's Court'' (1889)

## Viungo vya Nje 
* Mark Twain mobile ebooks 
* Quotes by Mark Twain 

Jamii:Waandishi wa Marekani
Mona Lisa

[thumb|right|400px|Mchoro wa Mona Lisa, uliofanywa na [Leonardo da Vinci.]]
**Mona Lisa** (pia huitwa **La Gioconda** ambayo kwa Kiitalia ina maana ya *mwanamke mchangamfu*) ni mchoro maarufu wa mwanzoni mwa karne ya 16, kazi ya mwanasayansi na mchoraji Leonardo da Vinci. 

Inaaminika kuwa ni mmoja kati ya michoro mashuhuri zaidi duniani kote. Kwa sasa mchoro huu unapatikana katika jumba la maonyesho (makumbusho) la jijini Paris (Ufaransa) maarufu kama Louvre.

## Viungo vya nje 
* "Why is Mona Lisa so famous?", a video commentary 
* Mega Mona Lisa , a large Mona Lisa fan site
* Theft of the Mon	a Lisa , from the PBS website for *Treasures Of The World*
* Aging Mona Lisa worries Louvre, an Aprili 2004 BBC article
* The Mona Lisa BBC article
* Leonardo da Vinci, Gallery of Paintings and Drawings 
* Unmasking the Mona Lisa: Expert claims to have discovered da Vinci's technique 
* Who is Mona Lisa? Historical Facts versus Conjectures 
* Mona Lisa's voice simulated
* "Mona Lisa had a makeover, 3D images reveal" , *Cosmos* magazine, Septemba 2006
* Mona Lisa replicated in later art 
* Who the Mona Lisa Is 

Jamii:Michoro
Wamarekani weusi

[thumb|100x100px|[Mwanamuziki Louis Armstrong]]
[thumb|100x100px|[Mwanaharakati Martin Luther King]]
[thumb|100x100px|[Mwanaanga Robert Curbeam]]
**Wamarekani Weusi** ni watu wanaoishi nchini Marekani wakiwa na mababu waliotoka Afrika. 

Mara nyingi mababu hao walipelekwa Marekani kama watumwa katika karne zilizopita. 

Jina hili linaweza kutaja pia watu ambao wazazi wao au wenyewe walihamia Marekani hivi karibuni tu kutoka Afrika au kutoka nchi nyingine, hasa za Karibi na Amerika Kusini.

Watumwa walipelekwa Marekani kutoka Afrika kati ya miaka 1619 na 1807 hasa wakati usafirishaji wa watumwa kutoka Afrika ulipigwa marufuku. 

Katika utamaduni wa Marekani kila mtu mwenye babu Mwafrika huhesabiwa kama "mtu mweusi" hata kama urithi wake wa kinasaba ni wa kichotara na sehemu kubwa ni wa Kizungu. 

Utafiti kwamba kwa wastani, damu yenye asili ya Afrika imechangia 78.1%, ile ya Ulaya 18.5% na ya Kiindio 3%.

Siku hizi Wamarekani weusi wengi huishi mijini lakini bado kuna maeneo yenye Wamarekani weusi wengi mashambani kusini mwa nchi. 

Kwa jumla kuna watu 39,151,870 wanaohesibwa kama Waamerika weusi na hao ni asilimia 13.5 ya Wamarekani wote. Wengi wao ni Wakristo Waprotestanti.

Mashuhuri kati ya Wamarekani weusi ni wanamuziki kama Louis Armstrong, wanasiasa kama Martin Luther King, Jr. au Barack Obama na waandishi kama Toni Morrison.

## Marejeo

Jamii:Watu wa Marekani
Brooke Allison

thumbnail|right|200px|Brooke Allison(katikati) akiwa na Beach Girls5

**Brooke Allison** (amezaliwa tar. 26 Septemba 1986) ni mwimbaji wa muziki wa pop kutoka mjini Fort Worth, Texas, Marekani. Allison alipata kujulikana zaidi baada ya kutoa wimbo wake wa "The Kiss-Off (Goodbye)" kunako mwaka wa 2001.

## Wasifu
Mnamo mwaka 2001, Allison akatoa single yake kwanza iitwayo "The Kiss-Off (Goodbye)", na ikabahataika kushika nafasi ya 28 katika chati za Billboard magazine's Hot Singles Sales.

Albamu yake ya kwanza inaitwa Brooke Allison (albamu), ambayo yenyewe ilitoka kunako mwezi Juni katika mwaka wa 2001.

Mnamo mwaka wa 2002, alikuwa na nyimbo nne ikiwemo na ya "Cinderella II: Dreams Come True" ambayo pia ilitumiwa kuwa kama kibwagizo cha filamu iliyo na jina hilohilo la wimbo na ilipata kutumiwa katika Disney's Princess Favorites. Mwaka mmoja baadaye, alipata kuonekana katika uchezi wa mmoja wa Nickelodeon maarufu kama  Taina katika sehemu ya "Hujuma".

## Muziki
### Albamu
* *Brooke Allison* (2001)

### Single
* "The Kiss-Off (Goodbye)" (2001)

## Marejeo
## Viungo vya nje
* Brooke Allison  katika VH1.com
* 

Jamii:Watu walio hai
Jamii:Waliozaliwa 1986
Jamii:Wanamuziki wa Marekani
Fort Worth, Texas

thumbnail|right|280px|Mji wa Fort Worth, Texas
**Fort Worth** ni mji wa Texas ambao ni wa 11 kwa ukubwa katika orodha ya miji ya Marekani. Mji huo umepata kuwa mkubwa hadi kuthubutu kuuingilia mji mwingine mkubwa wa Dallas, Texas. Kwa kigezo hicho, mara nyingi maeneo hayo hufupishwa na kuitwa kama Dallas/Ft. Worth, au DFW.

## Viungo vya nje 
* City Government Website 
* Convention & Visitors Bureau
* Vision FW 
* *Fort Worth Star-Telegram*
* Fort Worth Business Press 
* Fort Worth Architecture
* The Jack White Collection of Historic Fort Worth Photos
* Fort Worth Sister Cities
* Sundance Square
* Fort Worthology 
* West And Clear 
* 

Jamii:Miji ya Texas
Jamii:Dallas, Texas
Do You

**"Do You"** ni wimbo wa 2007 ulioimbwa na mwimbaji-mtunzi wa R&B Ne-Yo. Wimbo unamzungumzia Ne-Yo akiwa anajaribu kumwuliza mwanamke wake wa zamani kuwa keshawahi kumfikiria kabisa. Ni wimbo wa pili kutoka katika albamu yake ya pili ya Because of You.

Wimbo ulitolewa rasmi katika maredio kunako tarehe 12 Juni 2007. Katika mahojiano yake na BET, Ne-Yo amesema kwamba wimbo wa "Do You" ni sehemu ya pili ya wimbo wake wa awali wa "So Sick" ambao unatoka katika albamu yake ya kwanza ya In My Own Words.

Remix ya wimbo huu amemshirikisha mwanamama Mary J. Blige. Na remix yake nyingine amepata kumshirikisha mwanadada mwingine aitwaye Hikaru Utada, ambao ulitolewa nchini Japan kunako 21 Novemba 2007 ikiwa kama mmoja kati ya wimbo wa 7 kwa tungo zake za Kiingereza kutoka kwa mwanadada huyo.

## Video yake
Mwanzoni kabisa Ne-Yo anaonekana akipigana na mpenzi wake wa zamani katika gari, ambaye baadaye aliondoka zake. Ne-Yo akawa anajaribu kuandika barua kwa mpenzi wake huyo huku akiwa anajaribu kumwuliza kama  ana mkumbuka.

Inaonekana kuwa ni vigumu kwa yeye kumkumbuka, na baadaye akapata kusoma barua aliyotumiwa na Ne-Yo na akaamua kuikunja-kunja na kuitupilia mbali. Mpenzi huyo baada ya muda anaonekana kumpiga busu mpenzi wake mpya wakiwa katika kochi, na akiwa amemlalia mapajani, wakati huohuo akiwa amemkalia mbali kidogo.

Ne-Yo kisha akakumbuka sehemu ambayo alikuwa ana kawaida ya kumpiga busu mpenzi wake huyo katika kochi hilohilo alilokaa na huyo bwana mpya.
Ne-Yo akaonekana akiendesha gari kwa kasi kisha akalisimamisha katika eneo lenye kibanda cha kupigia simu za kulipia, na kuanza kumpigia simu mpenzi wake wa zamani aje katika eno lile la kibanda cha simu za kulipia. Lakini kwa kwa bahati mbaya ule muda ambao dada yeye kafika, Ne-Yo yeye akawa tayari kesha ondoka zake.

## Chati
### Remix aliyoimba na Hikaru Utada
#### Mauzo ya Digital na Chati za Ujapani
## Marejeo
## Viungo vya nje
Jamii:Nyimbo za 2007
Jamii:Nyimbo za Ne-Yo
Jamii:Nyimbo za Hikaru Utada
Allan Cormack

**Allan MacLeod Cormack** (23 Februari 1924 – 7 Mei 1998) alikuwa mwanafizikia kutoka nchi ya Afrika Kusini. Mwaka wa 1966 alikata uraia wa Marekani. Hasa anajulikana kwa uchunguzi wa eksirei na matumizi ya kompyuta katika uchunguzi huo. Mwaka wa 1979, pamoja na Godfrey Hounsfield alikuwa mshindi wa **Tuzo ya Nobel ya Tiba**.

Jamii:Waliozaliwa 1924
Jamii:Waliofariki 1998
Jamii:Wanasayansi wa Marekani
Jamii:Wanasayansi wa Afrika Kusini
Jamii:Tuzo ya Nobel ya Tiba
Godfrey Hounsfield

left|80px

**Godfrey Newbold Hounsfield** (28 Agosti 1919 – 12 Agosti 2004) alikuwa fundi umeme kutoka nchi ya Uingereza. Hasa anajulikana kwa kubuni picha za eksirei kwa njia ya kompyuta. Mwaka wa 1979, pamoja na Allan Cormack alikuwa mshindi wa **Tuzo ya Nobel ya Tiba**.

Jamii:Waliozaliwa 1919
Jamii:Waliofariki 2004
Jamii:Wanasayansi wa Uingereza
Jamii:Tuzo ya Nobel ya Tiba
Sauti ya Gharama

**Sauti ya Gharama** ni wimbo wa Dknob akimshirikisha Mez B.. Wimbo umo katika albamu ya kwanza ya Dknob ya Elimu Mitaani.com, iliyotoka mnamo mwaka wa 2005. Wimbo ulitungwa na mtayarishaji mashuhuri wa muziki wa hip hop P Funk.

## Viungo vya nje
*
Ne-Yo

**Shaffer Chimere Smith** (amezaliwa tar. 18 Oktoba 1979) ni mwimbaji, mtunzi, mtyarishaji, mnenguaji, mwigizaji na pia rapa kutoka nchini Marekani. Anafahamika zaidi kwa jina lake la kisanii kama **Ne-Yo**. Yeye ni Mwafro-Asia ambaye amechanganya kati ya Mmarekani Mweusi (baba) na Mchina-Mweusi (mama).

## Wasifu 
### Maisha ya awali 
## Muziki 
### Albamu zake 
* *In My Own Words* (2006)
* *Because of You* (2007)
* *Year of the Gentleman* (2008)
* *Libra Scale* (2010)
* *R.E.D.* (2012)
* *Non-Fiction* (2015)

## Filamu 
### Filamu za kawaida 
* *Save the Last Dance 2* (2006)
* *Stomp The Yard* (2007)
* ''Steppin'* (2007)
* *Battle : LA* (2011)
* *Red Tails* (2012)

### Mwonekano wake katika TV 
* *Las Vegas* (2008)
* *All My Children'' (2008)

## Maelezo 
*  Montgomery, James (2 Machi 2006). "Hawthorne Heights' Anti-Ne-Yo Campaign 'A Joke,' Label Claims " . MTVnews.com
*  Source for UK release date of "Stay".

## Marejeo 
## Viungo vya nje 
* Official Site 
* 
* 

Jamii:Waliozaliwa 1979
Jamii:Wanamuziki wa Marekani
Jamii:Waigizaji filamu wa Marekani
Jamii:Wasanii wa Def Jam Recordings
Jamii:Watu walio hai